标题：1323年
历史纪年
公元1323年，元朝至治三年
通鉴记载
至治三年
春，正月，癸巳朔，以禹城县去秋霖雨，县人邢着、程进出粟以赈饥民，命旌其门。
己亥，思明州盗起，湖广行省督兵捕之。
庚子，刑部尚书乌讷尔，坐赃杖免。
壬寅，以行省平章政事复兼总军政，军官有罪，重者以闻，轻者就决。
罢上都、云州、兴和、宣德、蔚州、奉圣州及鸡鸣山、房山、黄芦、三叉诸金银治，听民采炼，以十分之三输官。
起前枢密院副使吴元珪、王约为集贤大学士，翰林侍讲学士韩从益为昭文馆大学士，并商议中书省事。丞相拜珠又言前集贤侍讲学士赵居信，直学士吴澄，皆有德老儒，请征用之，帝喜曰：“卿言适副朕心，更当使访山林隐逸之士。”遂以居信为翰林学士承旨，澄为学士。王约年老，俾以其禄家居，每日一至中书，政多听参酌。
帝尝谓台臣曰：“朕深居九重，臣下奸贪，民生疾苦，岂能周知！故用卿等为耳目。曩者特们德尔贪蠹无状，汝等拱默不言。其人虽死，宜籍其家以惩后也。”辛亥，申命御史大夫特克实振兴台纲，诏谕中外。
壬子，遣回回炮手万户赴汝宁、新蔡，遵世祖旧制教习炮法。
静江、邕、柳诸郡獠为寇，命湖广行省督兵捕之。
丙辰，泉州民留应总作乱，命江浙行省遣兵捕之。
辛酉，禁故杀子孙诬平民者。
初，四川行省平章政事赵世延，为其弟讼不法事，系狱待对，其弟逃去，特们德尔必欲杀之，有司承望风旨，数胁令自裁，世延终不为动。至是丞相拜珠为言其无罪，诏释之。仍着令：“原告逃百日不出，则释待对者。”
二月，癸亥朔，作上都华严寺、帝师帕克斯巴寺及丞相拜珠第，役军六千二百人。
定军官袭职，嫡长子孙幼者，令诸兄弟摄之，所受制敕书权袭，以省争讼。
丙寅，翰林国史院进《仁宗实录》。进前数日，监修拜珠诣国史院听读首卷，书大德十年事，不书左丞相哈喇哈斯定策功，惟书越王图喇勇决。拜珠从容谓史官曰：“无左丞相，虽百越王何益！录鹰犬之劳而略发踪指示之人，可乎？”立命书之，其它笔削未尽然者，一一正之。人皆服其卓识。
己巳，修广惠河闸十有九所，治野狐、桑乾道。
癸酉，畋于柳林。帝顾谓拜珠曰：“近者地道失宁，风雨不时，岂朕纂承大宝行事有阙欤？”对曰：“地震自古有之，陛下自责固宜，亦由臣等失职，不能燮理。”帝曰：“朕在位三载，于兆姓万物，岂无乘戾之事！卿等宜与百官议，有便民利物者，朕即行之。”
拜珠患法制不一，有司无所守，请详定旧典以为通制。于是命枢密副使完颜纳坦、集贤学士侍御史曹伯启纂集累朝格例而损益之。书成，辛巳，奏上，凡二千五百三十九条，名曰《大元通制》，颁行天下。伯启言：“五刑者，刑异五等。今黥、杖、徒役于千里之外，百无一生还者，是一人身备五刑，非五刑各底于人也，法当改易。”丞相虽是之而不果行。
丙戌，雨土。
造五辂旗。
丁亥，敕金书《藏经》二部，命拜珠等总之。
戊子，封鹰师布哈为赵国公。
辛卯，以太子宾客巴图廉贫，赐钞十万贯。
三月，壬辰朔，帝如上都。
丁酉，平江路嘉定州饥，发粟六万石赈之。
丁未，西番参卜郎诸族叛，敕镇西武靖王绰斯监等发兵讨之。
戊申，祔太皇太后于顺宗庙室，上尊谥曰昭献元圣皇后。
辛亥，以圆明、王道明之乱，禁僧、道度牒符弦。
丙辰，敕：“医、卜、匠官，居丧不得去职，七十不听致仕，子孙无廕叙，能绍其业者量材录用。”
监察御史拜珠、嘉珲坐举巴斯尔济苏失当，并黜免。
夏，四月，壬戌朔，敕天下诸司命僧诵经十万部。
丁卯，旌内黄县节妇王氏。
己巳，浚金水河。
甲戌，敕都功德使库尔噜至京师。释囚大辟三十一人，杖五十七以上者六十九人。放笼禽十万，命有司偿其直。
己卯，诏行助役法。遣使考视税籍高下，出田若干亩，使应役之人更掌之，收其岁入以助役费，官不得与。
五月，庚子，大风，雨雹，柳林行宫大木尽拔。
辛丑，以特克实独署御史大夫事。
戊申，监察御史善继元、宋翼言“特们德尔奸贪负国，生逃显戮，死有馀辜。”乃命毁所立父祖碑，并追官爵及封赠制书，籍没其家资，告谕中外。
帝御大安阁，见太祖、世祖遗衣，皆以缣素木棉为之，重加补缀，嗟叹良久，谓侍臣曰：“祖宗创业艰难，服用节俭乃如此，朕焉敢顷刻忘之！”
戊午，奏元行宫正殿灾，上都利用监库火，帝命卫士扑灭之。因语群臣曰：“也皇始建宫室，于今安焉，至朕而毁，实朕不能图治之故也。”奇御卫兵戍边，有卒累功，请赏以官，帝曰：“名爵岂赏人之物！”赐钞三千贯。
六月，寇围宁都，州民孙王臣出粮饷军，旌其门。
丁卯，西番参卜郎诸寇未平，遣徽政使丑噜往督师。
壬申，将作院使哈撒布哈，坐罔上营利，杖流之，籍其家。
留守司以雨请修都城，诏以不宜大兴土功，其略完之。
癸酉，太常请纂修累朝仪礼，从之。乙酉，诸王锡济伯数寇边，至是遣使来降，帝曰：“朕非欲彼土地人民，但吾民不罹边患，军士免于劳役，斯幸矣。今既来降，当厚其赐以安之。”
秋，七月，辛卯朔，宣政使奇彻台自伟旨署事，中书以体制非宜，请通行禁止，从之。
癸卯，太庙成。前殿十有五间，东西二门为夹室，南向。
知枢密院事拜坦，坐赃杖免。
乙巳，招谕左右两江黄胜许、岑世兴。
己酉，丞相拜珠，以海运粮视世祖时顿增数倍，今江南民力困极而京仓充满，请岁减二十万石；帝遂并特们德尔增科江淮粮免之。
丙辰，御史台请降旨开言路，帝曰：“言路何尝不开，但卿等选人未当耳。朕知向所劾者，率由宿怨罗织成狱，加之以罪，遂玷其人，终身不复伸。御史尝举巴尔济苏可任大事，未几，以贪墨伏诛。言路选人，当乎否乎？”时特们德尔两子俱获罪，毁碑籍资，明致其罚。帝方委任拜珠，以进贤退不肖为急务。特克实以奸党不自安，而帝又屡饬台臣以阿比特们德尔之事，特克实由是益惧。
是月，冀宁、兴和、大同三路陨霜。
帝在上都，夜寐不宁，命作佛事，拜珠以国用不足谏止之。既而奸党惧诛者，复阴诱群僧，言国当有厄，非作佛事而大赦，无以禳之。拜珠叱曰：“尔辈不过图得金帛而已，又欲庇有罪耶？”奸党闻之，知必不免，遂萌逆图。
八月，辛酉，晋王猎于图喇之地，特克实遣乌鲁斯告曰：“我与哈克繖、额森特穆尔、实达尔谋已定，事成，推立王为皇帝。”又令乌鲁斯以其事告晋王之内史都尔苏，且言：“汝与巴苏呼知之，勿令舒玛尔节得闻也。”晋王命囚乌鲁斯，遣巴勒密实特等赴上都，以逆谋告。
帝南还。癸亥，驻跸南坡，晋王之使未至。是夕，特克实、额森特穆尔、实达尔与前中书平章政事齐勤特穆尔、前云南行省平章政事鄂勒哲、特们德尔之子前治书侍御史索诺木、特克实之弟宣徽使索诺木、典瑞院使托和齐、枢密院副使阿萨尔、签书枢密院章岱、卫士图们及诸王额特布哈、博啰、伊噜特穆尔、库库布哈、乌鲁斯布哈等，以特克实所领阿苏卫兵为外应，杀右丞相拜珠，而特克实直犯禁幄，手弑帝于卧所。年二十一，从葬诸帝陵。
帝性刚明，尝以地震，减膳，彻乐，避正殿，有近臣称觞以贺，问：“何为贺？朕方修德不暇，汝为大臣，不能匡辅，反为陷耶？”斥出之。尝戒群臣曰：“卿等居高位，食厚禄，当勉力图报。苟或贫乏，朕不惜赐汝；若为不法，则必刑无赦。”巴尔济苏下狱，谓左右曰：“法者，祖宗所制，非朕所得私。巴尔济苏虽事朕日久，今有罪，当论如法。”尝御鹿顶殿，谓拜珠曰：“朕以幼冲，嗣承大业，锦衣玉食，何求不得！惟我祖宗栉风沐雨，戡定万方，曾有此乐耶？卿元勋之裔，当体朕至怀，毋忝尔祖！”拜珠顿首谢曰：“创业维艰，守成不易，陛下言及此，亿兆之福也。”又谓大臣曰：“中书选人署事未旬日，御史台即改除之。台除亦然。今山林之士，遗逸良多，卿等不能尽心求访，惟以亲戚故旧更相引用耶？”其明断如此。然以果于刑戮，奸党惧诛，遂构大变云。
张珪在大都，闻南坡之变，密言于监省魏王库库图曰：“我世为国忠臣，不敢爱死。事已如此，大统当在晋邸。我有密书陈诛逆定乱之宜，非王莫敢致。”库库图曰：“公诚忠，万一事泄，得无危乎？”珪曰：“事成，王之功，不成，吾家甘齑粉万死，不敢以言累王。”库库图乃遣人达珪书于晋王，且劝进。
诸王额特布哈及额森特穆尔奉皇帝玺绶北迎晋王于镇所。癸巳，晋王即皇帝位于龙居河，大赦天下。
是日，以知枢密院事额森特穆尔为中书右丞相，以内史都尔苏为中书平章政事，奈曼台为中书右丞，御史大夫特克实知枢密院事，博啰为宣徽院使，舒玛尔节为宣政院使。
乙未，以枢密副使阿萨尔为御史中丞，内史善僧为中书左丞。
丁酉，以鄂勒哲知枢密院事，图们同签枢密院事。
戊戌，以萨迪密实知枢密院事，章台同知枢密院事。
己亥，敕谕百司：“凡铨授官，遵世祖旧制，惟枢密院、御史台、宣政院、宣徽院得自奏闻，馀悉由中书。”
辛丑，以玛谟锡知枢密院事，实达尔为大司农。
召诸王属流徙远地及还元籍者二十四人还京师。
冬，十月，癸亥，修佛事于大明殿。
特克实之变，诸王迈努逃赴潜邸，愿效死力，且言于帝曰：“不诛元凶，则陛下善名不着，天下后世何从而知！”帝深然之。甲子，以舒玛尔节为中书右丞相，陕西行省左丞图鲁、通政院使宁珠并为御史大夫，苏苏为御史中丞。遣使至大都，以即位告天地、宗庙、社稷。命舒玛尔节、宁珠诛逆贼特克实、实达尔、齐勤特穆尔、托和齐、章岱等于大都，并戮其子孙，籍没家产；惟特们德尔子索诺木议远流，张珪曰：“索诺木从逆贼，亲斫丞相拜珠，乃欲活之耶？”
初，特克实使齐勤特穆尔遽至京师，趣召两院学士北上，翰林学士曹元用独不行，曰：“此非常之变，吾宁死，不可曲从也。”未几，贼伏诛，人服其先见之明。
壬申，以内史诸达库为太师、知枢密院事。
癸未，以舒玛尔节兼阿苏卫达噜噶齐。
八番、顺元及静江、大理、威楚诸路猺兵为寇，丙戌，敕湖广、云南二省招谕之。
十一月，己丑朔，帝次于中都，修佛事于昆刚殿。
辛丑，车驾至大都。丁未，御大明殿，受诸王、百官朝贺。
初，特克实遣使至大都，封府库，收百司印。监察御史许有壬知事急，即往告中丞董守庸。守庸谓：“宫禁事非子所当问。”有壬即疏守庸及经历多尔济班、监察御史郭额森呼都附特克实之罪以俟，及御史大夫宁珠至，有壬即袖疏上之。辛亥，守庸坐党特克实免官。
壬子，敕营缮不急者罢之。
癸丑，遣使诣曲阜，以太牢祀孔子。
敕会福院奉北安王纳穆罕像于高良河寺。
祭遁甲五福神。
丙辰，御史中丞苏苏，坐贪淫免官。
丁巳，广州路新会县民颒长弟作乱，广东副元帅乌讷尔率兵捕之。
诏：“凡有罪自首者，原其罪。”
十二月，己未，御史台经历多尔济巴勒、御史御里达汉、乌图曼、郭额森呼图，并坐党特克实免官。
监察御史许有壬言：“曩者特们德尔专政，诬杀杨多尔济、萧拜珠、贺胜、观音保、索约勒、哈迪密实，黥窜成珪、李谦享，罢免王毅、高昉、张志弼，而赵世延受祸尤惨，天下咸知其冤。请昭雪之，存者召还录用，死者赠官有差。”
壬戌，浚镇江路漕河及练湖。江浙行省言：“镇江运河，全藉练湖之水为上源，官司漕运及商贾、农民来往，其舟楫莫不由此。宋时专设人夫，以时修浚，潴蓄潦水，若运河浅阻，开放湖水一寸，则可添河水一尺。近来淤浅，舟楫不通，凡有官物，差民运递，甚为不便。委官相视，疏治运河，自镇江路至吕城坝长百三十一里，计役夫万五百十三人，六十日可毕；又用三千馀人浚涤练湖，九十日可完。人日支粮三升，中统钞一两。”诏从之，以来春兴工。
戊辰，追尊皇考晋王噶玛拉曰光圣仁孝皇帝，庙号显宗，妣晋王妃鸿吉哩氏曰宣懿淑圣皇后。
庚午，盗入太庙，窃仁宗及庄懿慈圣皇后金主。时参知政事玛喇兼领太常礼仪使，当迁左丞，集贤大学士张珪曰：“太常奉祭祀不谨，当待罪，而反迁官，何以谢在天之灵？”命遂格。
甲戌，命道士吴全节修醮事。
乙亥，太常院言：“世祖以来，太庙岁惟一享，先帝始复古制，一岁四祭，请裁择之。”帝曰：“祭祀，大事也，朕何敢简其礼！命仍四祭。
监察御史托克托、赵成庆等言：“特们德尔在先朝，包藏祸心，离间亲籓，诛戮大臣，使先帝孤立，卒罹大祸。其子索诺木，亲与逆谋，久逃天宪，宜正其罪，以快元元之心。伊鲁托克托、呼萨敦，皆特克实之党，不宜宽宥。”遂并伏诛。
丙子，命岭北守边诸王修佛事以却寇兵。
己卯，命僧作佛事于大内以厌雷。
癸未，流诸王伊噜特穆尔于云南，额特布哈于海南，库鲁克布哈于尼噜罕，博啰及乌鲁斯布哈于海岛，并坐与特克实逆谋也。
乙酉，谕百司惜名器，各遵世祖定制。
丙戌，舒玛尔节言：“宗戚之中，能自拔逆党，尽忠朝廷者，惟有诸王迈努，请加封赏，以示激劝。”遂以泰宁县五千户封迈努为泰宁王。
丁亥，议赏讨逆功，赐舒玛尔节金银钞，都尔苏为中书左孙相，玛谟锡、宁珠、索多并加授光禄大夫。
诏改明年元曰泰定。
云南花脚蛮为寇，诏招谕之。
历史大事
公元1323年，静江、邕、柳诸郡僚民起义。
公元1323年，泉州民留应总起义。
公元1323年，正月，英宗命继续进行《大元通制》的编纂工作，令枢密副使完颜纳丹、侍御史曹伯启、也可扎鲁忽赤不颜、集贤学士钦察、翰林直学士曹元用集中书平章政事张珪和议政元老率其属众共同审定，并作适当补充。
公元1323年，二月，《大元通制》，诏颁行天下。《大元通制》共八十八卷，二千五百三十九条，其中断例七百一十七条、条格一千一百五十一条、诏赦九十四条、令类五百七十七条。
公元1323年，追夺铁木迭儿官爵。
公元1323年，八月，铁木迭儿之党铁失等在上都杀英宗，并杀右丞相拜住。诸王迎立晋王也蔽铁木儿（武宗堂兄）于北边。
公元1323年，九月，在龙居河即位，是为泰定帝。
公元1323年，泰定帝即位，乃召图帖睦尔于海南之琼州（今海口）。
公元1323年，2月28日 末吉（即明代满泾站，今苏联境内阿姆贡河口的莽吉塔古城）之地兀者户以貂鼠，水獭，海狗皮等物贡献元廷，英宗下诏存恤3年。
公元1323年，8月28日 东路蒙古万户府发生饥荒，元廷决定赈以2个月粮。
公元1323年，10月4日 在八月政变（即元英宗被御史大夫铁失等所杀）后不久，晋王也孙铁木儿即位于龙居河（即今克鲁伦河），是为泰定帝。
公元1323年，元至治三年，置潜山县。
公元1323年，身为高僧的前宋恭帝怀念宋朝，写了以下的诗句：寄语林和靖，梅花几度开？黄金台下客，应是不归来。触怒元廷，赐死。
1323年，中国元朝发生南坡之变。
公元1323年，四月，英宗下诏行助役法。规定凡民有田百亩者，出三亩为助役田，以其所产津贴应役户。助役田由应役户轮流掌管，官府不得干预。
历史纪事 
朱元璋1.南坡之变
公元1323年，八月二日，铁失遣密使斡罗思至秃剌河，告镇守漠北的晋王也孙铁木儿：“谋已定，事成，推立王为皇帝。”八月五日，英宗大驾从上都启程南还大都。当晚，驻跸于离出发地三十里的南坡（今内蒙古正蓝旗东北）。铁失、也先帖木儿与大司农失秃儿、前平章政事赤斤铁木儿、前云南行省平章完者、铁木迭儿之子锁南、铁失弟锁南及按梯不花等五个蒙古诸王共十六人，趁英宗熟睡之机，以阿速卫兵为外应，发动政变。先杀右丞相拜住，然后铁失手弑英宗于卧床之上。史称“南坡之变”。
2.晋邸之立
至治三年（1323）八月二日，铁失等密遣使臣斡罗思至也孙铁木儿处，告以准备发动政变事，并说事成之后推立也孙铁木儿为帝。也孙铁木儿囚斡罗思，遣别列迷失赴上都（今内蒙古正蓝旗东）告变，使未至。五日，铁失、也先帖木儿等杀英宗及右丞相拜住于南坡。诸王按梯不花及也先帖木儿奉皇帝玺绶，北迎也孙铁木儿。九月四日，也孙铁木儿即皇帝位于龙居河（即怯绿连河，今克鲁伦河），以也先帖木儿为中书右丞相，倒剌沙为平章政事，铁失为知枢密院事。诸王买奴建言：“不诛元凶，则陛下善名不著，天下后世何由而知陛下心？”也孙铁木儿决定清除铁失等人，以表清白。十月，遣使至大都（今北京），以即位告天地、宗庙、社稷。同日，诛也先帖木儿、完者、锁南、秃满等于行在所。改任旭迈杰为中书右丞相，命他与御史大夫纽泽至大都，诛杀铁失、失秃儿、赤斤铁木儿等，并戮其子孙，籍入家产。十一月，也孙铁木儿到达大都。十二月，继续清除铁失逆党，流诸王月鲁铁木儿于云南，按梯不花于海南，曲吕不花于奴儿干，孛罗、兀鲁思不花于海岛。倒剌沙因拥立有功，升中书左丞相。诏改明年（1324）为泰定元年，史称也孙铁木儿为泰定帝。泰定帝在位凡五年，致和元年（1328）九月，病死于上都。
静江、邕、柳诸郡僚民起义。泉州民留应总起义。颁行法典《大元通制》。追夺铁木迭儿官爵。八月，铁木迭儿之党铁失等在上都杀英宗（1303－），并杀右丞相拜住。诸王迎立晋王也蔽铁木儿（武宗堂兄）于北边。九月，在龙居河即位，是为泰定帝。十月，杀铁失等。史学家马端临死（约1254－）。端临字贵与，乐平（今属江西）人。入元曾为书院山长。著有《文献通考》。